Diari Oficial de la Generalitat Valenciana


Sumari del DOGV 8537, del 29-04-2019 (2019/3519)

RESOLUCIÓ de 3 d'abril de 2019, de la Conselleria d'Hisenda i Model Econòmic, per la qual s'autoritza una transferència del capítol 2 al capítol 7 en el programa 141.10, Administració de justícia, per import de 18.150 euros, per a incrementar la línia de transferència T8408 del seu annex de transferències i subvencions de capital, que està destinada a finançar les obres per a la construcció d'infraestructures en matèria d'administració de justícia que realitzen ajuntaments per delegació de la Conselleria de Justícia, Administració Pública, Reformes Democràtiques i Llibertats Públiques. Expedient número 07.003/19-019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3519


Data del document
:   03-04-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 d'abril de 2019, de la Conselleria d'Hisenda i Model Econòmic, per la qual s'autoritza una transferència del capítol 2 al capítol 7 en el programa 141.10, Administració de justícia, per import de 18.150 euros, per a incrementar la línia de transferència T8408 del seu annex de transferències i subvencions de capital, que està destinada a finançar les obres per a la construcció d'infraestructures en matèria d'administració de justícia que realitzen ajuntaments per delegació de la Conselleria de Justícia, Administració Pública, Reformes Democràtiques i Llibertats Públiques. Expedient número 07.003/19-019. [2019/3519]  
  
  
En l'annex de transferències i subvencions de capital del programa 141.10, Administració de justícia, s'inclou la línia de transferències T8408 prevista per a finançar les obres de construcció d'infraestructures en matèria d'administració de justícia que es realitzen els ajuntaments per delegació de competències per part de la Conselleria de Justícia, Administració Pública, Reformes Democràtiques i Llibertats Públiques, en aplicació del que es preveu en la disposició addicional primera de la llei 21/2017, de mesures fiscals, de gestió administratius i financera i organització de la Generalitat, conforme al que es disposa en l'article 27.6 de la Llei 7/1985 reguladora de les bases de règim local.  
  
La línia es va habilitar durant l'exercici 2018 i es va dotar amb 18.150 euros per a donar cobertura a la iniciació de les obres de construcció dels palaus de justícia de Gandia i de Torrent, on situar els diferents òrgans judicials existents en l'actualitat en totes dues localitats, els destinataris són, al 50 %, els ajuntaments d'aquests municipis. La dotació de la línia en el pressupost inicial 2019 ascendeix 560.460 euros i té aqueixos mateixos ajuntaments de Gandia i Torrent com a destinataris per a les obres ja esmentades, amb un import de 28.230 euros cadascun.  
  
Per sengles resolucions de data 17 de setembre de 2018, la Conselleria de Justícia, Administració Pública, Reformes Democràtiques i Llibertats Públiques va delegar les competències en aquests ajuntaments, no obstant això, els imports consignats en 2018, si bé van arribar a la fase de disposició, no van executar-se. En tractar-se d'una línia de transferències per a l'execució de competències delegades, aquesta Conselleria planteja la necessitat d'incrementar la dotació d'enguany en l'import que se'ls va assignar en 2018 per a finançar la redacció dels respectius estudis geotècnics, que permeta el pagament d'aquests, sense minorar l'assignació inicial per a aquest exercici i proposa finançar l'increment mitjançant una transferència de disponibilitats del capítol 2 del mateix programa.  
A aquest efecte i d'acord amb el que es disposa en els articles 21 i 24 g de la Llei 28/2018, de pressupostos de la Generalitat per a 2019 el conseller d'Hisenda i Model Econòmic, adopta la següent resolució:  
  
Primer  
S'autoritza una minoració de crèdit en l'aplicació 90.45.38.663.72.5 per import de 18.150 euros.  
  
Segon  
S'autoritza un augment de crèdit en l'aplicació 29.78.06.471.69.0 per import de 18.150 euros, destinats incrementar la dotació de la línia de transferències T8408, de l'annex de transferències i subvencions del programa 141.10, Administració de justícia, en els termes que es detallen a continuació:  
  
Tercer  
Com a conseqüència de l'increment de la dotació de la línia T8408 autoritzat en l'apartat anterior, es modifica la relació dels ajuntaments beneficiaris d'aquesta, d'acord amb el detall següent:  
  
Ajuntament Import inicial Augment Import  
 modificat  
Gandia 280.230,00 9.075,91 926.442,00  
Torrent 280.230,00 9.075,38 642.713,00  
Total línia T8408 560.460,00 18.150,78 604.307,00  
  
  
  
València, 3 d'abril de 2019.- El conseller d'Hisenda i Model Econòmic: Vicent Soler i Marco.